વહેલી સવારે અન્ય દુકાનના માલિકે ફોન કરી જાણ કરતા હર્ષિલભાઈ દુકાને દોડી આવ્યા હતા. દરમ્યાનમાં નારોલ ગામમાં પણ એક તેલની દુકાનમાં તેમજ અલગ અલગ દુકાનોમાં પણ તાળાં તોડી ચોરીનો પ્રયાસ થયો છે. વટવા પોલીસને જાણ કરાતા પોલીસ પણ ઘટના સ્થળે દોડી આવી હતી. પોલીસે આ અંગે ગુનો નોંધી તપાસ શરૂ કરી છે. નરોડા વિસ્તારમાં પણ રાતે સાડા નવ વાગ્યે દૂધ લેવા નીકળેલી મહિલાના ગળામાંથી બે અજાણ્યા શખ્સ સોનાના દોરાની લૂંટ કરી નાસી ગયા હતા. નરોડા પોલીસે પણ આ અંગે ગુનો નોંધી તપાસ હાથ ધરી છે.